## A.2 PODMIENKY ÚČASTI UCHÁDZAČOV

1. **Podmienky účasti uchádzačov vo verejnom obstarávaní týkajúce sa osobného postavenia**

*Informácie a formálne náležitosti nevyhnutné na vyhodnotenie splnenia podmienok*:

* 1. Verejného obstarávania sa môže zúčastniť ten, kto spĺňa podmienky účasti týkajúce sa osobného postavenia v zmysle § 32 ods. 1, resp. § 32 ods. 4 a ods. 5 zákona o verejnom obstarávaní.
	2. Uchádzač preukazuje splnenie podmienok účasti ***osobného postavenia*** podľa § 32
	ods. 1 zákona o verejnom obstarávaní:

- zápisom do zoznamu hospodárskych subjektov podľa § 152 ods. 1 zákona o verejnom obstarávaní, ktorý vedie Úrad pre verejné obstarávanie alebo

- predložením dokladov podľa § 32 ods. 2, ods. 4 a ods. 5 zákona o verejnom obstarávaní; vyžaduje sa predloženie kópií všetkých dokladov vrátane úradných prekladov, t. j. naskenované originály alebo úradne osvedčené kópie.

* 1. Verejný obstarávateľ nemá oprávnenie získavať údaje z informačných systémov verejnej správy podľa § 32 ods. 3 zákona o verejnom obstarávaní, preto je potrebné doklady predložiť.
1. **Podmienky účasti týkajúce sa finančného a ekonomického postavenia**

Nevyžadujú sa

1. **Podmienky účasti uchádzačov vo verejnom obstarávaní týkajúce sa a technickej alebo odbornej spôsobilosti a kvality**

Uchádzač v ponuke predloží nasledovné doklady, ktorými preukazuje svoju technickú a odbornú spôsobilosť na dodanie predmetu zákazky ako dôkazy, že v predchádzajúcom období bol schopný a technicky spôsobilý úspešne plniť zmluvy rovnakého alebo podobného charakteru ako zmluva, ktorá je požadovaná, resp. v súčasnom období je schopný
a technicky spôsobilý riadne plniť takúto zmluvu.

*Informácie a formálne náležitosti nevyhnutné na vyhodnotenie splnenia podmienok účasti:*

* 1. ***§ 34 ods. 1 písm. d) vo väzbe na § 35 zákona o verejnom obstarávaní*** – *opisom technického vybavenia a opatrení použitých uchádzačom na zabezpečenie kvality; certifikátom systém manažérstva kvality, vydaného nezávislou inštitúciou, ktorým sa potvrdzuje splnenie požiadaviek technických noriem na systém manažérstva kvality;*
	2. ***§ 34 ods. 1 písm. f) zákona o verejnom obstarávaní*** - *ak ide o zložité služby alebo služby určené na osobitné účely, kontrolou technickej spôsobilosti uchádzača alebo záujemcu poskytujúceho služby vykonanou verejným obstarávateľom alebo obstarávateľom alebo v jeho mene príslušným orgánom v štáte sídla, miesta podnikania alebo obvyklého pobytu uchádzača alebo záujemcu a so súhlasom tohto orgánu; ak je to potrebné, kontrolou študijných a výskumných prostriedkov, ktoré sú k dispozícii,
	a kvality používaných kontrolných opatrení,*

*Minimálna požadovaná úroveň štandardov podľa vyššie uvedených bodov 3.1 a 3.2:*

3.1 Uchádzač predloží doklady v nasledovnom rozsahu /opis technického vybavenia/:

a) doklad, ktorým uchádzač preukáže ***dostupnosť k aktuálnej*** ***servisnej a technickej dokumentácii*** podľa typov nadstavieb vozidiel uvedených v zozname vozidiel verejného obstarávateľa (*Opis predmetu zákazky*), napr. čestným vyhlásením, v ktorom bude uchádzač deklarovať dostupnosť k aktuálnej servisnej a technickej dokumentácii podľa typov nadstavieb vozidiel verejného obstarávateľa,

b) doklad, ktorým uchádzač preukáže ***dostupnosť predpísaného špeciálneho náradia*** podľa typov nadstavieb vozidiel uvedených v zozname vozidiel verejného obstarávateľa (*Opis predmetu zákazky*), napr. čestným vyhlásením, v ktorom bude uchádzač deklarovať dostupnosť špeciálneho náradia podľa typov nadstavieb vozidiel verejného obstarávateľa.

 *Odôvodnenie primeranosti určenej podmienky účasti vo vzťahu k predmetu zákazky
a potreba zahrnutia medzi podmienky účasti:*

Vzhľadom na predpokladaný rozsah a predmet zákazky je potrebné, aby mal uchádzač dostatočné technické prostriedky a vybavenie na realizáciu plnenia predmetu zákazky.

3.2 Uchádzač predloží doklady v nasledovnom rozsahu:

1. ***potvrdenie/vyhlásenie od výrobcu nadstavby Ros Roca***, že na plnenie predmetu zákazky bude nasadený výlučne ***licencovaný servis a školený personál*** uchádzača,
2. ***potvrdenie o autorizovanom zastúpení*** pre príslušnú továrenskú značku nadstavby (Ros Roca) od zástupcu výrobcu, resp. od výrobcu (napr. obchodná zmluva) v prípade, ak uchádzač nie je zástupcom výrobcu, resp. výrobcom.
3. ***vyhlásenie výrobcu nadstavby*** ***Ros Roca***, že na predmet zákazky budú použité výlučne ním dodávané ***originálne náhradné diely*** alebo ekvivalentné náhradné diely.

*Ekvivalentom sa považuje náhradný diel s technickými parametrami alebo vlastnosťami kvalitatívne rovnakými ako má originálny náhradný diel, ktorý ho dokáže plnohodnotne nahradiť bez obmedzení, má všetky vlastnosti obdobné alebo lepšie a zaručuje 100 % kompatibilitu bez akýchkoľvek obmedzení.*

 *Odôvodnenie primeranosti určenej podmienky účasti vo vzťahu k predmetu zákazky
a potreba zahrnutia medzi podmienky účasti:*

 Požiadavka verejného obstarávateľa vyplynula z dôvodu overenia a preukázania odbornej a technickej spôsobilosti uchádzača.

* *Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah.
V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač písomnou zmluvou uzavretou s osobou, ktorej technickými
a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní; oprávnenie poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami podľa odseku 1 písm. g), uchádzač môže využiť kapacity inej osoby len, ak táto bude reálne vykonávať služby, na ktoré sa kapacity vyžadujú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona o verejnom obstarávaní.*
* *Uchádzač môže v ponuke predložiť aj kópie dokladov vrátane kópií v elektronickej podobe. Verejný obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti
o pravosti predloženého dokumentu alebo ak je to potrebné na zabezpečenie riadneho priebehu verejného obstarávania.*
1. **Podmienky účasti preukazované jednotným európskym dokumentom**
	1. Pravidlá uplatnenia dokumentu JED sú uchádzačom prístupné okrem iných informačných zdrojov neobmedzene na portáli Úradu pre verejné obstarávanie. **Formulár a manuál k JED je zverejnený na webovom sídle ÚVO:**

[**https://www.uvo.gov.sk/jednotny-europsky-dokument-pre-verejne-obstaravanie-602.html**](https://www.uvo.gov.sk/jednotny-europsky-dokument-pre-verejne-obstaravanie-602.html)

* 1. Uchádzač môže doklady na preukázanie splnenia podmienok účasti určené v oznámení o vyhlásení verejného obstarávania a v týchto súťažných podkladoch predbežne nahradiť JED-om. Uchádzač vyplní časti I. až III. JED-u a v časti IV. JED-u môže vyplniť len **oddiel α: GLOBÁLNY ÚDAJ PRE VŠETKY PODMIENKY ÚČASTI** bez toho, aby musel vyplniť iné oddiely časti IV JED-u.
	2. Ak uchádzač preukazuje ekonomické a finančné postavenie a technickú spôsobilosť alebo odbornú spôsobilosť prostredníctvom inej osoby, uchádzač je povinný predložiť JED aj pre túto osobu.
	3. V prípade, ak ponuku predkladá skupina dodávateľov, je potrebné predložiť JED za každého člena skupiny osobitne.
	4. Ak sú požadované doklady pre verejného obstarávateľa priamo a bezodplatne prístupné
	v elektronických databázach, uchádzač v JED-e uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.
	5. Ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača písomne požiadať o predloženie dokladu alebo dokladov nahradených JED-om. Uchádzač je následne povinný doručiť doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil dlhšiu lehotu.